CELEX: 62013FN0028
Language: fi
Date: 2013-03-27 00:00:00
Title: Asia F-28/13: Kanne 27.3.2013 — ZZ v. komissio

20.7.2013   
            
            
               FI
            
            
               Euroopan unionin virallinen lehti
            
            
               C 207/57
            
         Kanne 27.3.2013 — ZZ v. komissio
   (Asia F-28/13)
   2013/C 207/94
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja E. Boigelot)
   
      Vastaaja: Euroopan komissio
   
      Oikeusriidan kohde ja kuvaus
   
   Päätösten, joiden mukaan kantajan kesä-, heinä-, elo- syys- ja lokakuun 2012 palkasta on tehtävä useita pidätyksiä, kumoaminen.
   
      Vaatimukset
   
   
               —
            
            
               on kumottava 6.7.2012 päivätty kirje, jossa PMO (henkilökohtaisten etuuksien hallinto- ja maksutoimisto) ilmoittaa kantajalle päätöksestään noudattaa 30.3.2012 annettua OLAF:n suositusta ja täsmentää (i) pidättäneensä 5 530 euroa hänen kesäkuun 2012 palkastaan (perusteettomasti suoritetut lisät), (ii) että hänen heinäkuun 2012 palkastaan pidätetään 3 822,80 euroa (viivästyskorot perusteettomasti suoritetuista määristä) ja (iii) että hänen elokuun 2012 palkastaan pidätetään 2 373 euroa (sairauskulukorvaukset) ja 699,20 euroa (viivästyskorot)
            
         
               —
            
            
               on kumottava kantajan kesä-, elo-, syys- ja lokakuun palkasta tehdyt pidätykset ja tarvittaessa kaikki muut kanteen kohteena olevan päätöksen perusteella tulevaisuudessa tehtävät pidätykset
            
         
               —
            
            
               on kumottava 10.7.2012 päivätty kirje, jossa ilmoitetaan, että on tehtävä 3 071,20 euron suuruinen yhdellä kerralla toteutettava pidätys elokuun 2012 palkasta, tai mikäli velan määrä osoittautuisi liian suureksi perittäväksi yhdellä kertaa, useille kuukausille porrastettuina pidätyksinä
            
         
               —
            
            
               on kumottava 20.7.2012 päivätty kirje, jossa kantajalle ilmoitetaan, että hänen yksikkönsä ei kyennyt toteuttamaan 3 822,80 euron suuruista pidätystä hänen heinäkuun palkastaan ja että tämä määrä peritään kokonaisuudessaan lokakuun 2012 palkasta, elo- ja syyskuussa 2012 tehtyjen pidätysten jälkeen
            
         
               —
            
            
               on kumottava osittain 17.12.2012 tehty ja samana päivänä tiedoksi annettu päätös siltä osin kuin siinä hylätään kantajan riidanalaisia päivärahoja ja viivästyksestä suoritettavaa hyvitystä koskeva valitus
            
         
               —
            
            
               komissio on velvoitettava maksamaan viivästyskorkoa kesäkuusta 2012 lukien 5 530 euron suuruiselle määrälle, elokuusta 2012 lukien aluksi 1 535,60 euron suuruiselle määrälle, syyskuusta 2012 lukien vielä 1 535,60 euron suuruiselle määrälle ja lokakuusta 2012 lukien 3 822,80 euron suuruiselle määrälle, siihen asti kunnes nämä määrät on maksettu kantajalle takaisin; tammikuun 2013 palkan yhteydessä hyvitetyn 3 071,20 euron suuruisen määrän osalta ei ole suoritettava viivästyskorkoa sen palauttamisesta lukien
            
         
               —
            
            
               komissio on velvoitettava korvaamaan oikeudenkäyntikulut.